《赠封禺山翁》
宋代·董嗣杲

鹁鸪鸣雨鹤吟风，可羡山中白发翁。
百事不闻天地闭，四窗常见水烟空。
春时聚社寻屠伯，晴昼科书授学童。
此外惟知安分去，鹿门真隐略相同。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。